stanford-oval/wikipedia huggingface dataset:
Turun yliopiston Satakuntalais-Hämäläinen Osakunta
Historiaa > Poliittista kuohuntaa

Kuusikymmenluvun alkupuoli oli osakuntien kiistatonta valtakautta TYY:ssa. Tämän jälkeen alkoivat ainejärjestöt syntyä ja poliittiset mielipiteet kuohua: ensimmäiset poliittiset puolueet tulivat edustajistoon 1967, ja vuoden 1971 vaaleissa ei ehdokkaina ollut enää muita kuin näiden puolueiden edustajia. Muuttuneessa tilanteessa osakunnat ajettiin ahtaalle, ja jopa niiden lakkauttamista vaadittiin. Osakuntien pakkojäsenyys loppui vuonna 1969, mikä laski jäsenmääriä huomattavasti.
Poliitikot kaappasivat vuosikokouksissa tuohon aikaan lukuisia yhdistyksiä. Esimerkiksi TPO joutui kommunistien valtaan, jolloin aiemmin vireä järjestö vajosi vuosiksi täyteen toimimattomuuteen ja menetti omaisuutensa. Myös TVO:lla vallitsi punaväri ja SKO oli oikeiston hallussa. SHO:ssa kaappaus jäi lyhytaikaiseksi jäsenistön passiivisen vastarinnan sekä yhdistyksen kehnon taloustilanteen ansiosta.
Historiaa > Murroksen aikakausi

1970−1980-lukujen mittaan toiminta hiljeni parhaista päivistään. Nykykatsojan silmin vuosijuhla- ynnä muut perinteet proletarisoituivat melkoisesti aiemmasta, mutta ne sentään säilyivät. Esimerkiksi TYY ei järjestänyt lainkaan vuosijuhlia vuosina 1975–92. SHO:ssa perinteet ovat säilyneet katkotta.
Kun velkaantuneen TYY:n tilat luovutettiin Turun ylioppilaskyläsäätiölle (TYS) vuonna 1975, SKO joutui muuttamaan A-talon tiloistaan B-talolle, jossa se asettui salin yläkerran tiloihin. Tästä alkoi lähes neljä vuosikymmentä kestänyt yhteiselo SHO:n ja SKO:n välillä. S-Osikseksi nimetyssä B-talon osakuntahuoneistossa alkoi osistanssien ja TVO:n kanssa järjestettyjen yhteistilaisuuksien järjestämisen aika, joka lähes sellaisenaan jatkui aina 1980-luvun lopulle saakka.
Yhdeksänkymmentäluvulla osakunnan taloutta heikensivät useammat runsaasti tappiolliset vuosijuhlat sekä se, että opiskelijabileitä ei järjestetty Osiksella ollenkaan niiden siirryttyä Kirkkotien AJK:lle. Myös jäsenmäärä väheni noihin aikoihin voimakkaasti; toiminnassa oli eräässä vaiheessa mukana lähes pelkästään Sohon Torwien kautta mukaan tulleita riviosakuntalaisten puuttuessa. Erilaisia uusia toimintamuotoja kokeiltiin: Osiksella toimi esimerkiksi Soho Speak Easy Jazz club muutaman vuoden ajan. Tällöin perustettiin myös ratsastuskerho Sohon Akat. Ratsastavat, joka toimi aina 2010-luvulle asti. Osakuntaravintola S-Osiksen talous oli kuitenkin paranemaan päin, ja AJK:n loputtua alkoi opiskelijabileiden määrä jälleen kasvaa. Talous saatiin pian taas kuntoon, ja jäsenmäärä lähti vahvaan nousuun.
Historiaa > 2000-luvun alku: Uutta toimintaa, uusi vanha tilakriisi

Uuden vuosituhannen alussa osakuntaan liittyi aktiivisen rekrytoinnin myötä vuosi vuodelta enemmän jäseniä, mikä luonnollisesti lisäsi myös aktiivitoimijoiden määrää. Taloustilanteen kohentuessa lisääntynyttä varallisuutta sijoitettiin jäsenistön viihtyvyyteen hankkimalla viihdelaitteita, kuten biljradipöytä ja pöytäjalkapallopeli. Osakunnan tiloissa tehtiin useita maalausremontteja, baaritiski ja esiintymislava uusittiin ja äänentoisto- ja valaistuslaitteistoa päivitettiin. Myös muuta toimintaa aloitettiin: esimerkiksi vuonna 2003 perustettu Turun ensimmäinen stand up -klubi Hard Comedy Experience osoittautui erittäin suosituksi.[lähde? ]
Ensimmäisen vuosikymmenen taitteessa tilanne muuttui. Yo-talojen peruskorjaus lähestyi, mikä tarkoitti osakunnille muuttoa pois vanhoista tiloista. Tämän lisäksi remonttipalavereissa annettiin ymmärtää, ettei osakuntaravintola olisi tervetullut takaisin peruskorjattuihin tiloihin eikä sen pyörittäminen olisi enää kannattavaa korotettujen vuokrien, koventuneiden melurajoitusten ja tilamuutosten takia. Osakuntaravintola haudattiin vuonna 2012.
Tilaongelman ratkaisuksi osakunnat löysivät Kirkkotie 6:ssa sijaitsevan vanhan keltaisen puutalotalon, joka osakuntien peruskorjaamana toimi niiden toimistona ja toimintapaikkana. Tilaa myös vuokrattiin juhla-, bile- ym. käyttöön ainejärjestöille sekä muille yhdistyksille.  Entisen ravintolan muistoa kunnioittaen uusi osakuntatalo nimettiin Uusi-S:ksi. Osakunnat toimivat tiloissa aina vuoden 2015 joulukuuhun asti, jolloin alueelle kaavoitetut uudet asuinrakennukset johtivat rakennuksen purkuun ja siten vuokrasopimuksen päättymiseen.
Historiaa > 2010-luvulle tultaessa

Yo-talo B:n remontti päättyi vuonna 2013, ja osakunta pääsi muuttamaan takaisin B-talon katutasoon, tosin huomattavasti aiempaa pienempiin tiloihin. Entisen ravintolan salin matala puoli muuttui osakunnan olohuoneeksi, jossa vuokralaisina olivat aluksi myös SKO sekä TPO, joista TPO sittemmin muutti Q-talon pohjakerrokseen. Osakuntien entisiin tiloihin muualla B-talossa muutti muita aine- ja harrastejärjestöjä.
Kerhotoiminta on koko 2000-luvun tullut yhä suositummaksi, mutta ravintolan lopettamisen jälkeen se on profiloitunut yhdeksi osakunnan vahvimmista piirteistä. Vanhoista kerhoista ovat jatkaneet esimerkiksi SUAMi-kerho, Sohon Tykittäjät ja Teekerho, sekä SHO:n kerhona aloittanut puhallinorkesteri Sohon Torwet. Uusia kerhoja on myös runsaasti: mahjong-kerho Nagashi, biljardikerho Sohon Kepittäjät sekä Viski- ja sikarikerho. Tämän lisäksi osakunta on perustanut yhteiskerhoja muiden osakuntien kanssa, kuten Akateeminen Saunaseura ASS, sekä herättänyt henkiin vanhoja perinteisiä kerhoja, esimerkiksi olutkerho Sohon Panijat.
Osakunnan vanhimpia akateemisia perinteitä on kunnioitettu myös 2000-luvulla. Yhteyksiä maakuntiin on pidetty yllä perinteisen vierailu-vastavierailu -käytännön mukaan. Kunniavieraina SHO:n vuosittain järjestämässä Maakuntaillassa ovat olleet mm. Merikarvia, Siikainen, Pori, Jokioinen ja Ypäjä, joissa kaikissa osakunta on vastaavasti vieraillut ko. juhlaa seuraavana kesänä. Vuosijuhlat on pidetty vuosittain, ja niiden osanottajamäärä on jäsenmäärän kasvun myötä vuosi vuodelta noussut.
Toiminta

Osakunnan toiminta on keskittynyt Yo-talo B:n (Rehtorinpellonkatu 4-6 B) katutasossa sijaitsevaan Osakuntatilaan, joka toimii myös opiskelijoille suunnattuna oleskelu- ja ajanviettotilana. ”Opiskelijan olohuoneeksi” kutsutussa tilassa on erilaisia pelejä sekä kahvinkeitin.
Osakunnan yhteydessä toimii myös useita erilaisia kerhoja, kuten kortti- ja lautapelikerho, teekerho ja elokuvakerho.
Toiminta > Juhlat ja perinteet

Vuosijuhlat ovat vanhin ja perinteikkäin osakunnan akateemisista juhlista. SHO viettää vuosijuhliaan joka kevät Gertrudin päivää (17.3.) lähellä olevana lauantaina.
Rapujuhlat ovat osakunnan syyskauden ensimmäinen juhla. Vakio-ohjelmaan kuuluvat mm. ravunsyöntikurssi sekä puhe Ravulle.
Maakuntailta on juhla, jossa osakunta kestitsee vieraakseen kutsumiaan satakuntalaisen tai hämäläisen kunnan edustajia. Marraskuisen tapahtuman ohjelmaan sisältyvät satakuntalainen tai hämäläinen pitopöytä, osakunnan ja kuntavieraiden omat ohjelmanumerot sekä vapaamuotoisten hakemusten perusteella jaettava Tapio Wirkkalan suunnittelema 24-osainen taidelasisarja eli Ölvistipendi. Ilta huipentuu perinteiseen köydenvetokisaan osakunnan ja kuntavieraitten välillä.
Kesäpäivillä osakunta matkustaa viikonloppuvieraaksi siihen kuntaan tai kaupunkiin, joka edellisenä syksynä oli Maakuntaillan kuntavieraana. Vierailun aikana kunnan edustajat esittelevät osakuntalaisille paikkakunnan erityispiirteitä. Kesäpäivien perinteisiin kuuluu seppeleenlasku paikalliselle sankarihaudalle.
Perinteisten tapahtumiensa lisäksi SHO järjestää tapahtumia myös yhteistyössä muiden osakuntien tai Sohon Torwien kanssa.
S-Osakunnat

SHO:n ja SKO:n kattojärjestö S-Osakunnat alivuokraa yhdessä Akateeminen Aurajokilaivuriyhdistys ry:n (AAly ry) kanssa Yo-talo B:n katutasossa sijaitsevaa Osakuntasalia TYYn järjestöjen päivätapahtuma- ja sitsikäyttöön.
S-Osakunnat ry oli myös osaomistajana turkulaisessa käsityöläisoluisiin keskittyneessä Radbar Turku -nimisessä anniskeluravintolassa.
Aiheesta muualla

Osakunnan kotisivu
Osakuntatilan kotisivu (Arkistoitu – Internet Archive)
S-Osakunnat ry:n kotisivu
Osakuntasalin kotisivu
Salametsästäjä (kirja)

| Salametsästäjä> Die Again |
| --- | --- |

Alkuperäisteos
Kirjailija:  Tess Gerritsen
Kieli:  englanti
Suomennos
Suomentaja:  Ilkka Rekiaro
Kustantaja:  Otava
Julkaistu:  2015
Sarja: Rizzoli & Isles
Löydä lisää kirjojaKirjallisuuden teemasivulta
Salametsästäjä (Die Again, 2014) on Tess Gerritsenin kirjoittama jännitysromaani. Salametsästäjä on 11. osa Gerritsenin kirjoittamaa Rizzoli & Isles -kirjasarjaa, jonka pohjalta on myöhemmin tuotettu samanniminen rikosdraamasarja. Kirjan on suomentanut Ilkka Rekiaro ja sen julkaisi suomeksi Otava vuonna 2015.
Juoni

Kirjan tapahtumat alkavat Botswanassa, jonne lontoolainen kirjakauppias Millie on lähtenyt luontosafarille yhdessä miehensä Richardin kanssa. Millien unelmana ei alun perinkään ollut lähteä keskelle villiä luontoa ja tarinan edetessä tämä tunne vahvistuukin entisestään. Onneksi on komea matkaopas Johnny, joka on luotsannut matkailijoitaan urheasti läpi viidakon vaarojen. Mukavat iltanuotiot ja yhteishenki alkavatkin pian rakoilla, kun leirillä alkaa todella tapahtua: yksitellen toinen toistaan seurueen jäsenistä löydetään villieläinten raatelemana. Matkailijat alkavat syyttelemään toisiaan ja välit seurueen välillä kiristyvät. Lopulta kaikki paitsi Millie päätyvät syyllistämään Johnnya, joka lopulta jättääkin joukon oman onnensa nojaan. Milliellekin selviää lopulta miehensä todellinen luonne ja Millie päätyy luottamaan Johnnyyn enemmän kuin omaan mieheensä.
Tarinan toinen puoli kuvastaa Bostonia, rikostutkijoiden Mauran ja Janen kotikaupunkia, jossa ollaan myös tekemisissä kissapetojen kanssa, kun kuuluisa metsästäjä ja eläintentäyttäjä Leon Gott löytyy autotallistaan raa’an rituaalimurhan uhrina. Lisäksi paikallisessa eläintarhassa tapahtuu samoihin aikoihin salaperäinen tapaturma, kun leopardi raatelee yhden eläintarhan työntekijöistä kuoliaaksi. Ja eikä aikaakaan, kun tutkijat ymmärtävät olevansa kylmäverisen sarjamurhaajan jäljillä. Jollain oudolla tavalla myös tämä kuuluisa Botswanan murhanäytelmäksi muodostunut safari näyttää liittyvän Bostonin murhiin.
Sami Heiskanen

Sami Heiskanen Lahdessa 2014.
Sami Heiskanen (s. 14. lokakuuta 1991) on suomalainen mäkihyppääjä, joka edusti Puijon Hiihtoseuraa.
Heiskanen kilpaili ensimmäisen kerran maailmancupissa 21. tammikuuta 2012 Puolan Zakopanessa. Hän pääsi kilpailuun Matti Hautamäen jäätyä pois. Kilpailussa hän oli 49:s. Heiskasen paras sijoitus maailmancupissa on 26:s sija Sapporosta tammikuulta 2014.
Heiskanen pääsi kerran MM-kilpailuihin edustamaan Suomea. Val di Fiemmessä 2013 hän oli normaalimäessä 50:s.
SFN

SFN (engl. single-frequency network) on muun muassa DVB-T- ja DVB-T2-verkoissa käytetty teknologia, joka mahdollistaa sen, että kaksi tai useampi lähetin käyttää samaa taajuutta tiedonsiirtoon. Tämä vaatii, että lähettimet on tarkasti synkronoitu esimerkiksi GPS:n avulla lähettämään yhtä aikaa. Sen sijaan, että samalla taajuudella olevat lähettimet häiritsisivät toisiaan, SFN-verkossa olevat lähettimet vahvistavat toistensa signaalia saapuessaan vastaanottimeen. Vastaanotin osaa yhdistää hieman eri viiveillä tulevat signaalit toisiinsa, mikä parantaa signaali-kohinasuhdetta.
Saint-Michel

Saint-Michel voi tarkoittaa seuraavia:
Ranska > Kuntia

Saint-Michel, kunta Aisnen departementissa
Saint-Michel, kunta Ariègen departementissa
Saint-Michel, kunta Charenten departementissa
Saint-Michel, kunta Haute-Garonnen departementissa
Saint-Michel, kunta Gersin departementissa
Saint-Michel, kunta Hérault’n departementissa
Saint-Michel, kunta Loiret’n departementissa
Saint-Michel, kunta Pyrénées-Atlantiquesin departementissa
Saint-Michel, kunta Tarn-et-Garonnen departementissa
Saint-Michel-de-Castelnau, kunta Gironden departementissa
Saint-Michel-de-Maurienne, kunta Savoien departementissa
Ranska > Muita paikkoja

Boulevard Saint-Michel, puistokatu Pariisissa
Mont Saint-Michel, luostarisaari Normandiassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Saint-Michel”, voi hakea sivunnimihaulla, laajalla sivunnimihaulla tai tekstihaulla.
Ryan Babel

| 0 | 1 | 2 |
| --- | --- | --- |

Henkilötiedot
Koko nimi: Ryan Guno Babel
Syntymäaika: 19. joulukuuta 1986 (ikä 37) 
Syntymäpaikka: Amsterdam, Alankomaat
Pelipaikka: hyökkääjä vasen laituri
Pituus: 185 senttimetriä
Seura
Seura:  Ajax (lainalla Galatasaraysta)
Junioriseurat
1998–2004:  Ajax
Seurat
| Vuodet | Seura | O (M) |
| 2004–2007 2007–2011 2011–2012 2012–2013 2013–2015 2015–2016 2016 2017–2019 2019 2019– 2020 |  Ajax  Liverpool  Hoffenheim  Ajax  Kasımpaşa SK  Al Ain FC  Deportivo La Coruña  Beşiktaş  Fulham  Galatasaray →  Ajax | 73 (14) 91 (12) 46 (5) 16 (4) 58 (14) 8 (1) 11 (4) 62 (22) 16 (5) 15 (5) 5 (0) |
Maajoukkue
| 2002–2003 2003–2004 2004–2005 2005–2007 2008 2005– |  Hollanti U-17  Hollanti U-19  Hollanti U-20  Hollanti U-21  Hollanti U-23  Alankomaat | 6 (3) 6 (2) 4 (2) 5 (2) 5 (2) 63 (10) |
 Seurajoukkueuran tilastot kattavat vain kansalliset sarjat, päivitetty 19. elokuuta 2020.  Maajoukkueuran tilastot päivitetty 19. elokuuta 2020.
Ryan Babel (s. 19. joulukuuta 1986 Amsterdam, Alankomaat) on alankomaalainen jalkapalloilija, joka edusti kevätkauden 2020 ajan kasvattajaseuraansa Ajaxia lainalla turkkilaisesta Galatasaraysta. Babelin pelipaikka on hyökkääjä tai vasen laituri.
Babel debytoi kasvattajaseurassaan Ajaxissa 1. helmikuuta 2004 pelatussa ottelussa ADO Den Haagia vastaan. Babel siirtyi kesällä 2007 Ajaxista Liverpooliin. Liverpool maksoi alankomaalaisesta n. 11,5 miljoonaa euroa.
Ensimmäisen maaottelunsa Babel pelasi Alankomaiden maajoukkueessa 26. maaliskuuta 2005 Romaniaa vastaan tullessaan vaihdosta Arjen Robbenin tilalle. Babel teki myös toisen ottelun maaleista ja oli neljänneksi nuorin Alankomaiden maajoukkueen maalintekijä toisen maailmansodan jälkeen. MM-kilpailuissa 2006 hän pelasi yhden ottelun mutta MM-kilpailuissa 2010 hän jäi vaihtopelaajaksi. Viimeksi Babel on pelannut maajoukkueessa marraskuussa 2019. Alankomaiden olympiajoukkueessa Babel pelasi Pekingin olympialaisissa 2008 joukkueensa kaikki neljä ottelua alusta loppuun ja teki maalin alkulohko-ottelussa Yhdysvaltoja vastaan.
Babel pelasi useissa Alankomaiden nuorisomaajoukkueissa. Hän voitti alle 21-vuotiaiden Euroopan-mestaruuden 2007 ja teki lopputurnauksessa kaksi maalia, toisen alkulohko-ottelussa Portugalia ja toisen loppuottelussa Serbiaa vastaan.
Aiheesta muualla

Virallinen sivu (Arkistoitu – Internet Archive) (hollanniksi)
Babel FootballDatabase-tietokannassa (englanniksi)
Ajax – Eredivisie
2 Rensch |
3 Gaaei |
4 Hato |
5 Wijndal |
6 Henderson |
8 Taylor |
9 Brobbey |
10 Akpom |
11 Godts |
12 Gorter |
13 Kaplan |
15 Baas |
16 Mannsverk |
19 Rijkhoff |
20 Traoré |
21 van den Boomen |
22 Pasveer |
23 Berghuis |
24 Rugani |
25 Weghorst |
27 van Axel Dongen |
28 Fitz-Jim |
29 Rasmussen |
30 Ávila |
33 Tahirović |
36 Janse |
37 Šutalo |
38 Hlynsson |
40 Ramaj |
Valmentaja Farioli
Alankomaiden joukkue – Jalkapallon MM-kilpailut 2006
1 van der Sar |
2 Jaliens |
3 Boulahrouz |
4 Mathijsen |
5 van Bronckhorst |
6 Landzaat |
7 Kuyt |
8 Cocu |
9 van Nistelrooy |
10 van der Vaart |
11 Robben |
12 Kromkamp |
13 Ooijer |
14 Heitinga |
15 de Cler |
16 Maduro |
17 van Persie |
18 van Bommel |
19 Vennegoor of Hesselink |
20 Sneijder |
21 Babel |
22 Timmer |
23 Stekelenburg |
Valmentaja van Basten
Alankomaiden joukkue – Jalkapallon MM-kilpailut 2010
1 Stekelenburg |
2 van der Wiel |
3 Heitinga |
4 Mathijsen |
5 van Bronckhorst |
6 van Bommel |
7 Kuyt |
8 de Jong |
9 van Persie |
10 Sneijder |
11 Robben |
12 Boulahrouz |
13 Ooijer |
14 de Zeeuw |
15 Braafheid |
16 Vorm |
17 Elia |
18 Schaars |
19 Babel |
20 Afellay |
21 Huntelaar |
22 Boschker |
23 van der Vaart |
Valmentaja van Marwijk
Salami

Salami
Salami (ital. salame, monikko salami) on yleisnimi fermentoiduille eli maitohappokäymisen avulla kypsennetyille rasvaisille italialaistyyppisille kestomakkaroille. Nimi juontuu latinan suolaamista tarkoittavasta sanasta salare.
Salami säilyy tavallisia makkaroita kauemmin maitohappokäymisen happamoittavan vaikutuksen, tavallista pienemmän vesipitoisuuden ja runsassuolaisuutensa ansiosta.
Salami valmistetaan yleensä jauhetusta sianlihasta ja silavasta. Joskus siihen käytetään sianlihan lisäksi, tai sen sijaan, muiden eläinten lihaa, kuten nautaa, hevosta, villisikaa tai aasia. Liha jauhetaan hyvin hienoksi (esimerkiksi Salami Milano), keskikarkeaksi (esimerkiksi Salami Felino) tai karkeaksi. Salamit voidaan maustaa eri tavoin, esimerkiksi mustapippurilla, valkosipulilla, fenkolilla, chilillä, viinillä tai paprikalla.
Aiheesta muualla

Kuvia tai muita tiedostoja aiheesta Salami Wikimedia Commonsissa
Sade (Nopsajalan albumi)

| Sade Nopsajalka |
| --- | --- | --- |

Studioalbumin tiedot
 Julkaistu: 16. lokakuuta 2020
 Tyylilaji: pop
 Kesto: 40.34
 Levy-yhtiö: Sony Music, Sun & Mun Music
Listasijoitukset
  41.
Nopsajalan muut julkaisut
| Armada 2016 | Sade 2020 |   |
Sade on Nopsajalan kuudes pitkäsoitto, joka julkaistiin 16. lokakuuta 2020.
Kappaleet

Mä en oo mä – 3.01
Sydän sydän – 2.59 (feat. Chisu)
Oikee – 3.00
Zen – 3.03
Sadepilvessä – 4.00
Kevyttä ja helppoo – 3.24
Aina ja koskaan – 2.34
Pojat ei itke – 3.04 (feat. Keko Salata & Raappana)
Burnout – 4.03
Kosketukseen – 4.12
Muurit – 3.17
Älä jätä mua rauhaan – 3.51
Lähde:
Sailing to Philadelphia

| Sailing to Philadelphia Mark Knopfler |
| --- | --- | --- |

Studioalbumin tiedot
 Julkaistu: 26. syyskuuta 2000
 Tuottaja(t): Mark Knopfler
 Tyylilaji: rock, country
 Kesto: 60.11
 Levy-yhtiö: Warner Bros. Records
Mark Knopflerin muut julkaisut
| Golden Heart 1996 | Sailing to Philadelphia 2000 | The Ragpicker's Dream 2002 |
Sailing to Philadelphia on Mark Knopflerin vuonna 2000 levyttämä albumi. Se on hänen soolouransa toinen albumi. Albumin kuudes kappale "Do America" - 4.11 on poistettu Euroopan [Mercury] versiosta ja korvattu kappaleella "One More Matinee" – 3:57, jota ei ole Pohjois-Amerikan [Warner] versiossa. Albumia myytiin Suomessa yli 33 000 kappaletta eli kultalevyyn oikeuttava määrä.
Kappaleet

Kaikki kappaleet säv. ja san. Mark Knopfler.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | What It Is | 4.57 |  |  |  |  |  |  |  |
| 2. | Sailing to Philadelphia (feat. James Taylor)  | 5.29 |  |  |  |  |  |  |  |
| 3. | Who's Your Baby Now | 3.05 |  |  |  |  |  |  |  |
| 4. | Baloney Again | 5.09 |  |  |  |  |  |  |  |
| 5. | The Last Laugh (feat. Van Morrison)  | 3.22 |  |  |  |  |  |  |  |
| 6. | Silvertown Blues | 5.32 |  |  |  |  |  |  |  |
| 7. | El Macho | 5.29 |  |  |  |  |  |  |  |
| 8. | Prairie Wedding | 4.26 |  |  |  |  |  |  |  |
| 9. | Wanderlust | 3.52 |  |  |  |  |  |  |  |
| 10. | Speedway at Nazareth | 6.23 |  |  |  |  |  |  |  |
| 11. | Junkie Doll | 4.34 |  |  |  |  |  |  |  |
| 12. | Sands of Nevada | 3.56 |  |  |  |  |  |  |  |
| 13. | One More Matinee | 3.57 |  |  |  |  |  |  |  |
|  |  | 60.11 |  |  |  |  |  |  |  |
Kokoonpano

Mark Knopfler – kitara, laulu
Richard Bennett – kitara, muut kielisoittimet
Jim Cox – piano, urut
Guy Fletcher – sähköurut, taustaääni
Glenn Worf – basso
Chad Cromwell – rummut
Kokoonpano > Vierailevat muusikot

James Taylor – laulu "Sailing to Philadelphia"
Van Morrison – laulu "The Last Laugh"
Gillian Welch ja David Rawlings – laulu "Prairie Wedding" ja "Speedway at Nazareth"
Glenn Tilbrook ja Chris Difford – laulu "Silvertown Blues"
Aubrey Haynie – viulu "What It Is"
Sarankulman junaturma

Sarankulman junaturma tapahtui 1. kesäkuuta 1989 Riihimäen ja Tampereen välisellä rataosalla Sarankulmassa Tampereen eteläpuolella, kun Seinäjoelta Haapamäen kautta Helsinkiin matkalla ollut pikajuna 42 ajoi 100 kilometrin tuntinopeudella vaihteeseen, jossa suurin sallittu nopeus olisi ollut 35 kilometriä tunnissa. Junan veturi ja osa vaunuista suistui kiskoilta. Onnettomuudessa loukkaantui 15 matkustajaa, ja onnettomuusjunan veturi Dr13 numero 2342 jouduttiin hylkäämään sen saamien vaurioiden vuoksi.
Aiheesta muualla

Vaunut.org: kuva onnettomuuspaikalta
Ryan Ayers

| Ryan Ayers> Henkilötiedot |
| --- | --- |
Koko nimi:  Ryan Vincent Ayres
Syntynyt: 16. heinäkuuta 1986 (ikä 38) Columbus, Ohio, Yhdysvallat
Kansalaisuus:   Yhdysvallat
Koripalloilija
Pelipaikka:  Pieni laitahyökkääjä
Pituus:  201 cm
Paino:  92 kg
Nyk. joukkue:   KTP-Basket
Sarja:  Korisliiga
Pelaajaura
Yliopistojoukkueet
2005–2009:   Notre Damen yliopisto
Seurajoukkueet
2009–2010 2010–2011 2011–2012 2012 2013 2013–:   Fort Wayne Mad Ants  Namika Lahti  Boulazac Basket Dordogne  Orléans  Austin Toros  KTP-Basket
Ryan Ayers (s. 16. heinäkuuta 1986 Columbus) on yhdysvaltalainen koripalloilija, joka edustaa nykyisin KTP-Basketia. Hänen isänsä on NBA:ssa valmentanut Randy Ayers.
Ura

Ayers pelasi yliopistokoripalloa Notre Damen yliopistossa, jossa hän teki viimeisenä kautenaan 11,1 pistettä ottelua kohden. Hän aloitti ammattilaisuransa D-liigan Fort Wayne Mad Antsissa, josta hän siirtyi yhden pelikauden jälkeen Eurooppaan, Namika Lahteen. Kauden 2011–2012 Ayers pelasi kokonaisuudessaan Boulazacissa Ranskan kakkostasolla. Seuraavalla kaudella hän pelasi kuusi ottelua Ranskan pääsarjassa pelanneessa Orléansissa, mutta siirtyi tammikuussa 2013 D-liigan Austin Torosiin. Kaudeksi 2013–2014 Ayers palasi Suomeen, jossa hän siirtyi KTP-Basketin joukkueeseen.
Aiheesta muualla

Korisliigan pelaajaprofiili (Arkistoitu – Internet Archive)
Ligue Nationalen pelaajaprofiili (ranskaksi)
D-liigan pelaajaprofiili (englanniksi)
Sailing Ships

| Sailing Ships Kiuas |
| --- | --- | --- |

EP-levyn tiedot
 Julkaistu: 27. huhtikuuta 2009
 Tyylilaji: heavy metal
 Kesto: 16.46
 Levy-yhtiö: Spinefarm
Kiukaan muut julkaisut
| Kiuas War Anthems (EP) 2008 | Sailing Ships 2009 | Lustdriven 2010 |
Sailing Ships on suomalaisen heavy metal -yhtye Kiukaan EP-levy. Se julkaistiin vuonna 2009 levymerkillä Spinefarm.
Kappaleet

Sailing Ships – 6.14 (Whitesnake -cover)
Electric Crown – 5.23 (Testament -cover)
Hunting Girl – 5.09 (Jethro Tull -cover)
Kokoonpano

Teemu Tuominen – bassokitara
Mikko Salovaara – kitara, laulu
Markku Näreneva – rummut
Atte Tanskanen – kosketinsoitin
Ilja Jalkanen – laulu
Aiheesta muualla

Albumi Sailing Ships Encyclopaedia Metallum -sivustolla (englanniksi)
Kiuas
| --- | --- |
Studioalbumit:   The Spirit of Ukko  Reformation  The New Dark Age  Lustdriven 
EP:t:   Winter in June  Kiuas War Anthems  Sailing Ships  Samooja: Pyhiinvaellus 
Singlet:   ”Race with the Falcons”  ”Of Sacrifice, Loss and Reward”
Sant’Ambrogio

Sant’Ambrogio voi tarkoittaa ainakin seuraavia:
Sant’Ambrogio di Torino, kunta Italiassa Piemonten alueella olevassa Torinon metropolikaupungissa
Sant’Ambrogio di Valpolicella, kunta Veronan maakunnassa Veneton alueella Italiassa
Sant’Ambrogio sul Garigliano, kaupunki Italian Latiumin alueella Frosinonen maakunnassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sant’Ambrogio”, voi hakea sivunnimihaulla, laajalla sivunnimihaulla tai tekstihaulla.